After (filmlar seriyasi)

After – Anna Todd tomonidan yozilgan „After“ romanlar seriyasi asosida suratga olingan Amerika romantik dramalaridan iborat film seriyasi. Film syujeti Tessa va Hardin ismli yosh er-xotin oʻrtasidagi ishqiy munosabatlarning ijobiy va salbiy tomonlari atrofida boʻladi. Voqealar davomida juftlik turli xil kelishmovchiliklarni yengib oʻtadilar va shu bilan birga kelajaklarini birgalikda qurish rejalarini tuzadilar.

Filmlar tanqidchilar tomonidan salbiy baholangan boʻlsa-da, ular koʻplab muxlislar yigʻa oldi va moliyaviy jihatdan yaxshi natijalarga erishdi.

Seriyaning yana bir davomiy qismi va muqaddimasi mavjud boʻlib, ikkalasi ham hozirda suratga olinmoqda.

Filmlari

After (2019) 

Tessa oʻzini fidoyi talaba va mas’uliyatli qiz sifatida koʻradi va har doim oʻrta maktabdagi yigitiga sodiq qoladi. Biroq kollejga ketishga jur’at etganda, u Hardin ismli oʻychan va sirli yigit bilan uchrashada va bularning barchasi shubha ostida qoladi. Voqealarga boy romantik uchrashuvlar orqali Tessa nimaga ishongani, uning xarakteri va kelajakda nimani xohlashi haqida filmda batafsil yoritib berilgan.

After We Collided (2020) 

Hardin va Tessaning ehtirosli boshlangan munosabatlarining soʻng, ular beqaror va uzlukli munosabatlarni boshdan kechiradilar. Bunga qaramay, juftlik munosabatlarni bir necha marta qayta boshlashadi va ular o'rtasidagi muhabbat uzoq muddatli munosabat qurish yoʻlini topishga yordam berdi deb ishonishadi. Hardin ko'p hollarda qoʻpollik qilishiga qaramay, Tessa unga doim intiladi. Hardin oʻzining qorongʻu oilaviy oʻtmishi va gʻazabini nazorat qilishidagi muammolari bilan kurashishga harakat qiladi. Hardinning hayotiy tajribalari ochila borgani sari, Tessa ularning birgalikdagi kelajagi haqida shubhalanadi. Janjaldan bir oz o'tib avtohalokatga uchragandan soʻng, Hardin Tessaga faqat zarar keltirishiga ishona boshlaydi
.

After We Fell (2021) 

Tessaning alkogolga mubtalo boʻlgan, uning yoshligida tashlab ketgan otasi hayotiga qayta kirganda, Tessa va Hardin u bilan munosabat oʻrnatishga harakat qilishadi. Tessa ishga kirish uchun boshqa joyga koʻchishni rejalashtirganida, juftlikning munosabatlari yana taranglashadi. Ular bir-biridan uzoqlashgandan soʻng, boshqa odamlar bilan romantik munosabatlarga qiziqish bildira boshlaydilar. Boshqa variantlarni koʻrib chiqsalar-da, oxir-oqibat ular yarashib olishadi. Ular qayta birlashishga qaror qilishganda, Hardinning haqiqiy oilasi haqidagi oshkor boʻlgan maʼlumotlar juftlikni yangi sarguzashtga undaydi.

After Ever Happy (2022) 

Garchi ularning munosabatlari davomida turli qiyinchiliklar boʻlgan boʻlsa-da, Tessa va Hardin oʻz muhabbatlari yanada kuchayganini anglashadi. Ular ikkalasining ham oʻz oilalari va tarbiyalari haqida sirlari borligini bilib qolganda, dastlab oʻylaganlaridek bir-biridan unchalik ham farq qilmasliklarini tushunib yetadilar. Birga oʻtkazgan vaqtlari ularning har birining kuchli va zaif tomonlarini muvozanatga keltirgan edi. Tessa endi ilgarigidek oddiy yaxshi qiz emas va Hardin oʻzining shafqatsiz qattiq tashqi qobigʻini yengib oʻtgan. Shunga qaramay, ular birga oila qurishga intilgan holda, yangi paydo boʻlgan farqlarini yengib oʻtishda davom etadilar.

After Everything (2023) 

Hardin Tessaning undan uzoqlashib, u bilan birga boʻlishni istamaganidan yuragi parcha boʻladi. Hardin u bilan birga boʻlishni xohlaydi. Tessa Hardinga hayotida davom etishini aytadi. Hardin Nataliyedan unga qilgan barcha noxush ishlari uchun kechirim soʻrash uchun Portugaliyaning Lissabon shahriga boradi. Nataliye bilan yuzma-yuz uchrashganda, Nataliye uning ketishini xohlaydi. Hardin Sebastianga (Nataliyening doʻstiga) duch keladi, Sebastian Hardindan nafratlanadi va unga „agar menga bogʻliq boʻlganda, sen qamoqda chirib ketarding“ deydi. Keyinchalik Hardin Sebastian bilan toʻxtovsiz janjallashgani uchun qamoqqa tushadi. Bu vaziyatlardan keyin Hardin va Tessaning birga boʻlishi-boʻlmasligi soʻroq ostida qoladi.

Future (2024) 
2021-yil aprel oyida seriyaning yana ikkita qoʻshimcha qismi ishlab chiqilayotgani eʼlon qilingan. Bular prikvel (oldingi voqealar haqida hikoya qiluvchi film) va sikvel (keyingi voqealar haqida hikoya qiluvchi film) boʻlib, 2021-yil kuzida ketma-ket suratga olinishi rejalashtirilgan edi. Bu filmlarni Castille Landon yozishi va rejissyorlik qilishi tasdiqlangan. Oʻsha yilning iyun oyida rejissyor avval MMA mavzusi atrofida qurilgan muhabbat tarixi haqidagi original ssenariy asosida asosiy suratga olish ishlarini yakunlab, soʻngra film seriyasi ustidagi ishini davom ettirishini maʼlum qilgan.

Before (2025) 
2021-yilda Landon „Before“ nomli novella asosida yaratilgan prikvel haqida maʼlumotlarni oshkor qilgan. Ushbu prikvel Hardinning Tessa bilan uchrashishidan oldingi hayotini tasvirlaydi. Loyiha kengroq miqyosni qamrab oladi va syujetni yanada kengaytirib, qahramonning ruhiy jarohatlari va oilaviy hayotini ham oʻz ichiga oladi. Filmda qahramonning yoshligi tasvirlanishi sababli, Fiennes Tiffin bu rolni ijro etmaydi.

Nomlanmagan sikveli 
„After Ever Happy“ filmining epilogidagi tafsilotlardan ilhomlangan holda, syujet Scott oilasining keyingi avlodi atrofiga quriladi. Filmning asosiy qahramonlari Emery va Auden Scott, shuningdek, ularning amakivachchasi Addy hisoblanadi. Hardin va Tessa ikkinchi darajali qahramonlar qatorida Emery va Audenning ota-onalari sifatida syujetga qoʻshiladi. Tiffin va Langford oʻz rollarini ijro etishmaydi. Film yozuvchisi va rejissyori Landon film ota-onalarning gunohlarini yelkalab yurgan va undan qutulishga urinayotgan bolalarini tasvirlashini aytadi. Garchi hikoya avvalgi moslashuvlarga qaraganda kamroq manba materialiga ega boʻlsa-da, kinoijodkor bu avvalgi qismlarga sodiq qolishini taʼkidlagan.

Aktyorlar tarkibi

Jamoa va tafsilotlar

Qabul qilinishi

Kassa yigʻimi

Tanqidiy qabul

Manbalar

Havolalar 
 

Romantik film seriyalari
Drama film seriyalari